PLANINSKO DRUŠTVO CELJE MATICA                                                                            Celje,  30 4. 2011 

ODSEK ZA POHODNIŠTV0,  STANETOVA 20,  SI-3000 CELJE 

tel.  03 492 4850;  gsm  051 338 358;  pdcelje@siol.net;  http://www.planinsko-drustvo-celje.si 

NAKIT ZAHODNIH KARAVANK 

LEPA PLEVELNICA,  1957 m, 

V NEDELJO,  8. MAJA 2011 

MED TRBIŽEM IN SLOVENJIM GRADCEM 

VALOVI ENO NAJDALJŠIH ALPSKIH GORSTEV, 120 km DOLGA VERIGA KARAVANK, 

KI VIŠINO 2000 metrov PRESEŽE KOJ NA ZAHODU V SKUPINI KEPE. 

NA GORENJSKI STRANI OMEJUJETA POGORJE KEPE DOLINI BELCE IN MLINCE. 

PRVA IZVIRA POD OZKIM SEDLIČEM, DRUGA PA POD ŠIROKIM SEDLOM MLINCO. 

PREHODA POVEZUJEJO MEJNIKI PLEBISCITNE MEJE IZ LETA 1920, 

PLANINSKA POT MED NJIMA PA SE GLAVNEMU GREBENU UMIKA NA PRISOJNO STRAN. 

OGNE SE TUDI PLEVELNICAM, 

KI SO ZARADI ŠTEVILNIH SKALNIH VRŠIČEV MED NAJLEPŠIMI V OKRILJU KEPE. 

NAD KOROŠKO GRAČENICO SO RAZVRŠČENI V LEPEM LOKU, 

Z MLINCE PA VABIJO OB MEJNIKIH NA PLANINSKI OBISK LEPE PLEVELNICE TUDI NAS. 

S POSTAJALIŠČA POD DIVJIM KOSTANJEM NA GLAZIJI OB LJUBLJANSKI CESTI 

SE Z NAROČENIM AVTOBUSOM ODPELJEMO OD PETIH ZJUTRAJ, OB 5:00, 

IZSTOPIMO PA OB GLAVNI CESTI MED DOVJEM IN MOJSTRANO V MLINCI, 640 m. 

V BLIŽINI POTOKA IZBEREMO BLIŽNJICO NA GOZDNO CESTO, 

KI SE Z DOVJEGA ČEZ RAVNE PREBIJA VSE DO PLAVŠKEGA ROVTA NAD JESENICAMI. 

KO PREČKAMO MOST NA MLINCI, okoli 760 m, 

ŽE ZAVIJEMO LEVO NA OZNAČEN ODSEK SLOVENSKE PLANINSKE POTI IN VIE ALPINE. 

POT NAS SICER PRIKRAJŠA ZA URBASOVO IN BLAŠČEVO SKALO, 

ZATO PA NAS ČEZ PROPADAJOČO PLANINO GORELJŠE, okoli 1200 m, 

ČEZ MELIŠČA POD BELO PEČJO, 1459 m, PA OKOLI NJE IN ČEZ LAHOV PREVAL, 1370 m, 

TER SKORAJ MIMO STUDENCA STARKE PRIPELJE NA PLANINO DOVŠKO ROŽCO, 1630 m. 

PO MALICI NA PLANINI SE POVZPNEMO NA BLIŽNJO RAZGLEDNO DOVŠKO BABO, 1891 m. 

KO SE PO ISTI POTI VRNEMO, ZAVIJEMO DESNO NA SEDLO MLINCO, 1581 m. 

S SEDLA SLEDIMO STEZICI OB DRŽAVNIH MEJNIKIH 

MED IZSEKANIM RUŠJEM IN PO TRATAH NAVZGOR 

DO MEJNEGA KAMNA XXVI/167, OD KATEREGA PRIDEMO NA LEPO PLEVELNICO, 1957 m. 

ČE SO RAZMERE PRIMERNE, 

LAHKO POTEM OBIŠČEMO ŠE POL URE ODDALJENI 

NAJVIŠJI VRH PLEVELNIC, VISOKI KURJEK, BÄRENKOGEL, 1973 m, 

KI JE NAJVIŠJI VRŠIČ MED PLEVELNICAMI, ZAHTEVA PA ZANESLJIV KORAK. 

MIMO OMENJENEGA MEJNIKA 167 SE VRNEMO NA SEDLO MLINCO, 1581 m. 

MIMO KORITCA IN LOVSKE KOČE NA BRLOGU, 1450 m, 

TER ČEZ ERJAVČEV ROVT, 1100 m, SESTOPIMO NA TROMOSTOVJE, 1065 m. 

TAKO SO NEKOČ PO TREH BRVEH OB IZLIVU ŽAKLJA V MLINCO IMENOVALI TO SOTOČJE.  GOZDNE CESTE S TROMOSTOVJA NA DOVJE, 704 m, SE OZNAČENA POT IZOGIBA. 

IZLET SKLENEMO PO SLABIH 8 urah HOJE V ALJAŽEVEM HRAMU, 670 m, 

PRED POL DEVETO ZVEČER SMO PA ŽE LAHKO SPET DOMA. 

ZARADI GIBANJA V SKUPINI JE NA PLEVELNICAH PRIPOROČLJIVA ČELADA. 

NE PODCENJUJMO NITI POMENA DOBRE PLANINSKE OBUTVE! 

PRIJAVIMO SE V DRUŠTVENI PISARNI. ZA PREVOZ PRISPEVAMO 16,00 €. 

DOBER DAN MED NARCISAMI! 

TonePrimožič

